Auteu-compositeu

Un auteu-compositeu, eune auteuse-compositriche obin eune autriche-compositriche ch'est eune parsonne qui compose chés paroles pi chele musique d'canchons. Quand al chés intarprète égalemint, in parle d'auteu-compositeu-intarprète. Si eune parsonne n'écrit eq chés paroles, il s'agit d'un parolier, et pi si al n'écrit eq chele musique, il s'agit d'un compositeu.

 Historique 
Si l'in foait référinche à l' parsonne ed l'auteu-compositeu-intarprète, il est possibe ed considérer sin activité conme ayant des points conmuns aveuc chelle dech troubadour. Il n'faut pos s'erprésinter eune continuité ed role ininterrompue à travers chés sièkes : ech troubadour ch'est un parsonnage caractéristike dech Moéyin Ache pi correspond d'pus à un territoére particulier. In considère généralemint l'auteu-compositeu-intarprète modérne conme un produit originellemint dech cabaret.

Chole continuité est assurée pourtant à travers ch' mot canchon, qui aparoait ach XIIe sièke chelon l'sins ed canso, « cant d'anmour ». Aparoait dins l'foulée ch' terme ed canchonnier, moais dins ch' sins ed : ércueul ed canchons, pi, apré ète tombé dins l'oubli, réaparoait ach XVIe sièke dins ch' sins ed « foaiseu ed canchon », qui ajoute des paroles dseur un air préexistant obin qui in compose égalemint l'air.

In Italie, ach XVIIe sièke, il est fréquint eq chés compositriches n'publiette pos leus euves ed leu vivant, leus créachons étint généralemint supposées destinées à leu usache privé(en) , pi ch' role des feumes étint débattu dins chés milieus intelectuels florintins(en) .

Ech estatut ed l'auteu foait sin aparicion aveuc chele Révolucion franchoèse. Chés privilèges, pi pèr estinsion, chés rintes ed protecteus étint désormoais bannis, ch' modèle ed rémunéracion des artisses, auteus pi compositeus doét ète erconsidéré. Dins chele tourminte politike ils auroétte eu tout liu d'ète négligés, si n'étoait chele conscyince ed tout un chacun dech role eq chés auteus des cants patriotiques avoétte tnu pour inflammer l'intousiasme, fédérer chés tchoeurs, pi maintenir ch' moral dins chés momints durs. Ech droét d'auteu foait sin aparicion historique, pèr chele loé, in 1793.

 Bases ed données d'autriches-compositriches 
Alorse qu'in 2019 pi 2020 seuls 3,6% des concerts d'musique clachique comprennette des morciaus composés pèr des feumes, eune fondacion créè eune base ed données comportant à l'origine pus d' 5 000 noms pour chés recenser.

 Notes pi référinches 

Catégorie:Auteu-compositeu